Nou atac cu drone al rușilor asupra portului Ismail. Mai multe clădiri au fost afectate, dar spitalul este cel mai grav avariat
Șeful administrației militare regionale Odesa, Oleg Kiper, a anunțat că în urma atacului rusesc cu drone de joi 30 ianuarie, în zona Ismail spitalul raional a fost avariat. Potrivit lui Kiper, în primele ore ale zilei, invadatorii au lovit Ismail cu drone de atac. „Din fericire, nu sunt victime, nu avem morți sau răniți. Forțele noastre de apărare antiaeriană au intervenit rapid și au distrus dronele inamice”, a scris oficialul pe canalul său de Telegram.